Priročnik za uporabo WALKMAN
Tiskaj
Na vrh > Pomembne informacije > Ukrepi > Pozor

## Pozor

Opombe o uporabi
Opombe o okolju uporabe
Opombe o ravnanju s predvajalnikom
Opombe o zaščiti predvajalnika pred tekočino

### Opombe o uporabi

Upoštevajte naslednje pomembne opise pri uporabi predvajalnika. Natančno upoštevajte spodnja navodila.

- Če baterija za polnjenje pušča, se je ne dotikajte z golimi rokami. Tekočina iz baterije lahko ostane v predvajalniku, zato se v primeru puščanja baterije obrnite na najbližjega prodajalca izdelkov Sony. Če vam tekočina pride v stik z očimi, jih ne drgnite, saj lahko povzročite slepoto. Oči izperite s čisto vodo in se posvetujte z zdravnikom.
  Če pride tekočina v stik s telesom ali oblačili, jih takoj izperite. V nasprotnem primeru lahko povzroči opekline ali poškodbe. V primeru opeklin ali poškodb zaradi stika z baterijsko tekočino se posvetujte z zdravnikom.

- Če predvajalnik moti radijski ali televizijski sprejem, predvajalnik izklopite in umaknite stran od radia ali televizorja.

- Predvsem v suhem vremenu lahko v ušesih čutite rahlo ščemenje. To je posledica statične elektrike, ki se je nakopičila v telesu, in ni okvara predvajalnika.
  Učinek lahko zmanjšate, tako da nosite oblačila iz naravnih materialov.

- Ko uporabljate pasek (ni priložen), pazite, da ga med hojo ne zataknete za predmete. Pazite tudi, da predvajalnika ne vrtite, če ga držite za pasek, ker lahko koga udarite.

- Pri uporabi predvajalnika med vzletom ali pristankom letala upoštevajte navodila letalskega osebja.

- Če vidite strelo ali slišite grmenje, takoj snemite slušalke in predvajalnika ne uporabljajte.

- Če se pojavi alergijska reakcija na priložene slušalke, jih takoj nehajte uporabljati in se posvetujte z zdravnikom.

### Opombe o okolju uporabe

- Predvajalnika ne uporabljajte na mestih, kjer je izpostavljen izredni svetlobi, temperaturam, vlagi ali vibracijam. Prav tako predvajalnika ne pustite izpostavljenega visokim temperaturam, na primer v parkiranem avtomobilu ali neposredno na sončni svetlobi. Predvajalnik se lahko razbarva, deformira ali poškoduje.

- Predvajalnika ne pustite na zelo prašnih mestih.

- Predvajalnika ne odložite na nestabilno ali nagnjeno podlago.

### Opombe o ravnanju s predvajalnikom

- Ko slušalke izključite iz predvajalnika, jih držite za vtič slušalk. Ne vlecite kabla slušalk, ker ga lahko poškodujete.

- Zaslona LCD ne izpostavljajte močnim udarcem. To lahko povzroči popačenje barv ali svetlobe ali okvaro zaslona LCD.

- Med uporabo predvajalnika upoštevajte naslednje varnostne ukrepe, da preprečite zvijanje ohišja ali okvaro predvajalnika.

- Če imate v zadnjem žepu hlač predvajalnik, pazite, da ne sedete nanj.

- Pazite, da predvajalnika ne položite v torbo, ko je okoli njega ovit kabel slušalk, nato pa torbo izpostavite močnim udarcem.

### Opombe o zaščiti predvajalnika pred tekočino

- Predvajalnika ne izpostavljajte vodi. Predvajalnik ni vodotesen. Zapomnite si spodnje ukrepe in jih upoštevajte.

- Pazite, da predvajalnik ne pade v umivalnik ali drugo z vodo napolnjeno posodo.

- Predvajalnika ne uporabljajte na vlažnih mestih ali ob slabem vremenu, na primer v dežju ali snegu.

- Predvajalnika ne zmočite.
  Če se predvajalnika dotaknete z mokrimi rokami ali ga položite v vlažna oblačila, se lahko zmoči in lahko pride do okvare predvajalnika.

Nazaj na vrh