Priročnik za uporabo WALKMAN
Tiskaj
Na vrh > Uporaba programske opreme > Windows Media Player > Uvoz glasbe s CD-jev s programom Windows Media Player

## Uvoz glasbe s CD-jev s programom Windows Media Player

Windows Media Player lahko uporabite za uvoz (kopiranje) glasbe s CD-jev. Sledite tem navodilom, če želite kopirati skladbe s CD-ja v vaš računalnik.
Namig

- Za podrobnosti o uporabi ali podpori za Windows Media Player glejte informacije o programu Windows Media Player na naslednjem spletnem mestu:
  http://support.microsoft.com/

1. Vstavite avdio CD.

1. Zaženite program Windows Media Player in kliknite zavihek [Kopiranje s CD-ja] na vrhu okna.

Če ste povezani s spletom, bo program Windows Media Player poiskal informacije o CD-ju (naslov CD-ja, ime skladbe ali izvajalca itd.) in jih prikazal v oknu.

1. Kliknite [Začni kopiranje s CD-ja].

Windows Media Player začne uvažati vsebino s CD-ja.
Uvožene skladbe bodo označene z [Kopirano v knjižnico]. Počakajte, da program uvozi vse skladbe.
Namig

- Uvožene skladbe so shranjene v mapi [Moja glasba] (Windows XP/Windows 7) ali [Glasba] (Windows Vista) v računalniku. Ogledate si jih, tako da kliknete zavihek [Knjižnica] v oknu programa Windows Media Player.

- Windows Media Player poišče informacije o CD-ju v spletni zbirki podatkov. Informacij za nekatere CD-je v zbirki podatkov morda ni na voljo. Če manjkajo podatki o vaših CD-jih, jih lahko dodate po uvozu. Za informacije o dodajanju in urejanju informacij o CD-ju glejte Pomoč za Windows Media Player.
  Če želite skladbo izključiti iz uvoza, počistite polje na levi strani naslova skladbe.

Opomba

- Uvožene skladbe smete uporabljati le v osebne namene. Za uporabo skladb v druge namene morate imeti dovoljenje lastnikov avtorskih pravic.

- Nekaterih datotek morda ne bo možno predvajati na predvajalniku zaradi zaščite avtorskih pravic.

- Predvajalnik ne more predvajati zvočnih datotek, ki uporabljajo tehnologijo upravljanja digitalnih pravic za Windows Media (»WM-DRM«). Če avdio datotek ni možno prenesti, si oglejte informacije o DRM v programu Windows Media Player na naslednjem spletnem mestu:
  http://support.microsoft.com/

Sorodne teme
Programska oprema
Prenašanje glasbe s programom Windows Media Player
Nazaj na vrh