Priročnik za uporabo WALKMAN
Tiskaj
Na vrh > Odpravljanje težav > Možni vzroki težav > Povezava z računalnikom

## Povezava z računalnikom

Programske opreme ni možno namestiti.

- V računalniku je nameščen operacijski sistem, ki ga predvajalnik ne podpira.

- Preverite operacijski sistem vašega računalnika [Detajli].

- V sistemu Windows je zagnana druga programska oprema.

- Če je zagnana druga programska oprema, lahko moti namestitev. Izklopite predvsem zaščitno programsko opremo, saj lahko močno obremeni računalnik.

- Na trdem disku ni dovolj prostora.

- Preverite, koliko prostora na trdem disku rabite za namestitev aplikacije, in izbrišite nepotrebne datoteke.

- Vaš račun nima skrbniških pravic ali se niste vpisali kot skrbnik računalnika.

- Za namestitev programske opreme se vpišite z računom s skrbniškimi pravicami ali kot skrbnik računalnika.

- Pogovorno okno sporočila prekriva namestitveni zaslon.

- Pritisnite in držite tipko [Alt] in nekajkrat pritisnite tipko [Tab], da pogovorno okno s sporočilom izgine. Nato upoštevajte sporočilo.

Vrstica napredka na zaslonu namestitve ne napreduje. Ali pa lučka dostopa do trdega diska nekaj minut ne zasveti.

- Počakajte, da se namestitev konča, saj pravilno napreduje. Pri nekaterih računalnikih lahko namestitev traja tudi 30 minut ali več.

[Connected USB. The Timer and Alarm will become invalid.] ali [Connected USB (MTP) The Timer and Alarm will become invalid.] se ne prikaže, ko je predvajalnik povezan z računalnikom z USB kablom (priložen) (Računalnik ne prepozna predvajalnika).

- Baterija je skoraj prazna.

- Napolnite baterijo, tako da predvajalnik vključite v vklopljeni računalnik za najmanj 5 minut.

- USB kabel ni pravilno povezan s konektorjem USB računalnika.

- Izključite USB kabel in ga znova vključite.

- Uporabite priloženi USB kabel.

- Uporabljate USB zvezdišče.

- Če predvajalnik vključite v USB zvezdišče, se ta morda ne bo polnil. Predvajalnik vključite neposredno v računalnik z USB kablom (priložen).

- Morda je težava v konektorju USB računalnika.

- Povežite predvajalnik z drugim konektorjem USB računalnika.

- Ko predvajalnik uporabljate prvič ali če je baterija skoraj prazna, bo predvajalnik sporočilo o povezavi z računalnikom prikazal čez približno 30 sekund. To ni napaka.

- Morda se izvaja preverjanje veljavnosti programske opreme, kar lahko traja kar nekaj časa. Počakajte.

- Namestitev programske opreme ni uspela.

- Znova namestite programsko opremo s programom za namestitev. Uvoženi podatki ne bodo spremenjeni.

- V računalniku je zagnana druga programska oprema in ne tista, ki ste jo uporabili za prenos.

- Izključite USB kabel, počakajte nekaj minut in ga znova vključite. Če težave ne odpravite, izključite USB kabel, vnovič zaženite računalnik in znova vključite USB kabel.

- V nekaterih programskih okoljih, ki so nameščena v računalniku, se [Connected USB. The Timer and Alarm will become invalid.] ali [Connected USB (MTP) The Timer and Alarm will become invalid.] ne prikaže.

- Odprite program Windows Media Player ali Windows Raziskovalec.

- Če težave z zgoraj omenjenim rešitvami ne odpravite, pritisnite gumb RESET na predvajalniku in ga znova vključite v računalnik z USB kablom (priložen).

Podatkov ni možno prenesti iz računalnika v predvajalnik.

- Prenos se je morda ustavil zaradi šuma, na primer statične elektrike ipd. Tako predvajalnik zaščiti podatke.

- Izključite predvajalnik in ga znova vključite.

- Če prenašate datoteke s funkcijo povleci in spusti v računalniku, v katerem ni nameščenega programa Windows Media Player 11, se lahko zgodi, da boste s funkcijo povleci in spusti prenesli le omejeno količino datotek (AAC, videodatoteke itd.).

- Namestite program Windows Media Player 11 s spletnega mesta Windows Media Player in datoteke znova prenesite s funkcijo povleci in spusti. Pred namestitvijo program Windows Media Player 11 v računalnik preverite, ali so vaša programska oprema ali storitve združljive s programom Windows Media Player 11. Za podrobnosti o uporabi ali podpori za Windows Media Player obiščite naslednje spletno mesto:
  http://support.microsoft.com/

- USB kabel ni pravilno povezan s konektorjem USB računalnika.

- Izključite USB kabel in ga znova vključite.

- V vgrajenem pomnilniku ni dovolj prostora.

- Izbrišite nepotrebne podatke, da povečate prosti prostor.

- Za podrobnosti o največjem številu posnetih datotek in map glejte [Detajli].

- Nekaterih skladb z omejenim obdobjem predvajanja ali številom predvajanj zaradi omejitev, ki jih določajo imetniki avtorskih pravic, ni možno prenesti. Za podrobnosti o nastavitvah posamezne avdio datoteke se obrnite na prodajalca avdio datoteke.

- V predvajalniku so nenormalni podatki.

- Prenesite uporabne datoteke nazaj v računalnik in formatirajte vgrajeni pomnilnik s predvajalnikom [Detajli].

- Za prenos podatkov na predvajalnik morda ne uporabljate podprte programske opreme.

- Namestite podprto programsko opremo in jo uporabite za prenos podatkov.

- Podatki so morda poškodovani.

- Iz računalnika izbrišite podatke, ki jih ni možno prenesti, in jih znova uvozite v računalnik. Med uvozom podatkov v računalnik ali prenosom podatkov v predvajalnik zaprite vse druge aplikacije, da preprečite poškodbo podatkov.

- Morda poskušate prenesti datoteko v formatu, ki ga ni možno predvajati.

- Za podrobnosti o podprtih formatih datotek glejte [Detajli]. Datoteke morda ne morete prenesti zaradi njenih tehničnih podatkov.

- Presegli ste število datotek in map, ki jih je dovoljeno prenesti.

- Izbrišite nepotrebne podatke.

- Datoteke .m4a, .mp4, .3gp ali .m4v želite prenesti v računalnik, v katerem je že nameščen Windows Media Player 10.

- Če uporabljate sistem Windows XP ali Windows Vista, namestite Windows Media Player 11 s spletnega mesta za prenos programa Windows Media Player.

- Če prenašate podatke ustrezno programsko opremo za prenos, vendar prenos ne uspe, se obrnite na izdelovalca.

- Predvajalnik ne more predvajati zvočnih datotek, ki uporabljajo tehnologijo upravljanja digitalnih pravic za Windows Media (»WM-DRM«).

Prenos traja predolgo.

- Prenašate veliko datoteko.

- Prenos velike datoteke traja dalj časa.

V predvajalnik lahko prenašate le majhno količino podatkov.

- V vgrajenem pomnilniku ni dovolj prostora.

- Izbrišite nepotrebne podatke, da povečate prosti prostor.

- V predvajalniku so shranjeni podatki, ki jih ni možno predvajati v predvajalniku.

- Če so v predvajalniku shranjeni tudi podatki, ki ne sodijo med skladbe, videoposnetke ali fotografije, lahko prenesete manj podatkov. Prenesite podatke, ki jih ni možno predvajati v predvajalniku, v računalnik in tako povečajte prostor, ki je na voljo.

Predvajalnik ob povezavi z računalnikom postane nestabilen.

- Uporabljate USB zvezdišče ali podaljšek USB kabla.

- Če predvajalni vključite v zvezdišče ali podaljšek USB kabla, ta morda ne bo deloval. Predvajalnik vključite neposredno v računalnik z USB kablom (priloženo).

Map ni možno preimenovati ali izbrisati.

- Map [MUSIC], [MP_ROOT], [MPE_ROOT], [VIDEO], [DCIM], [PICTURE] in [PICTURES] ni možno izbrisati ali preimenovati.

Nazaj na vrh